**Գիտանաս Նաուսեդա** (լիտ.՝ Gitanas Nausėda, մայիսի 19, 1964(1964-05-19), Կլայպեդա, Լիտվական ԽՍՀ, ԽՍՀՄ), լիտվացի քաղաքական գործիչ, տնտեսագետ, բանկիր և դասախոս համալսարանում։ 2019 թվականի մայիսի 26-ին Լիտվայում տեղի ունեցած նախագահական ընտրությունների երկրորդ փուլում ընտրվել է Լիտվայի նախագահ՝ ստանալով ձայների 65,86 %-ը։

Կենսագրություն
--------------

1970-1981 թվականներին սովորել է Կլայպեդայի թիվ 5 միջնակարգ դպրոցում։ 1971 թվականից սովորել է Կլայպեդայի երաժշտական դպրոցում (երգել է տղաների *«Gintarėlis»* երգչախմբում)։ Ամառն անց է կացրել Բուդվյաչայ գյուղում՝ տատիկի և պապիկի մոտ։ 1981 թվականին չկարողանալով ընդունվել Վիլնյուսի համալսարան՝ աշխատանքի է անցել Կլայպեդայի դեղատանը։

1982-1987 թվականներին սովորել է Վիլնյուսի համալսարանում՝ արդյունաբերության էկոնոմիկա ֆակուլտետում։

1987-1989 թվականներին եղել է էկոնոմիկայի ֆակուլտետի ասպիրանտ (ասպիրանտուրան ղեկավարել է պրոֆեսոր Վլադաս Աստրաուսկասը)։

1987-2004 թվականներին դասախոսել է Վիլնյուսի համալսարանում։

1990-1992 թվականներին *DAAD* ծրագրի հիման վրա պրակտիկա է անցել Մանհեյմի համալսարանում։

1992-1993 թվականներին եղել է Էկոնոմիկայի և պրիվատիզացիայի ինստիտուտի ավագ գիտաշխատող։ Սոցիալական գիտությունների ոլորտում Նաուսեդան 1993 թվականին դոկտորի գիտական աստիճան է ստացել՝ պաշտպանելով հասարակագիտության բնագավառի դոկտորական ատենախոսությունը՝ «Հարկային քաղաքականության ուղղվածությունը՝ ինֆլյացիայի և ստագֆլյացիայի պայմաններում (Լիտվայի օրինակով)»։

1993-1994 թվականներին եղել է Լիտվայի ֆինանսական շուկայի հակամենաշնորհային կոմիտեի ղեկավարը, Լիտվայի հասարակական-քաղաքական օրաթերթի՝ *«Lietuvos rytas*»-ի («Լիտվայի առավոտը») տնտեսական սյունակի վարողը։

1994 թվականին ստաժավորում է անցել Բոնում՝ Բունդեսթագում։

1994-1996 թվականներին եղել է Լիտվայի կենտրոնական բանկի՝ կոմերցիոն բանկերի նկատմամբ հսկողության բաժնի ղեկավարի տեղակալը։

1996-2000 թվականներին եղել է Լիտվայի կենտրոնական բանկի դրամավարկային քաղաքականության դեպարտամենտի տնօրենը։

1998-2000 թվականներին եղել է Լիտվայի կենտրոնական բանկի կառավարման խորհրդի անդամ։

1998 թվականին ստաժավորում է անցել Վաշինգտոնում՝ Համաշխարհային բանկում։

2000-2008 թվականներին *«AB Vilniaus Bankas»*-ի ղեկավարի խորհրդականն է եղել։

2004-2009 թվականներին Լիտվայի Հանրապետության նախագահ Վալդաս Ադամկուսի խորհրդականն է եղել։

2009 թվականից Վիլնյուսի համալսարանի՝ Բիզնեսի միջազգային դպրոցի դոցենտ է։

2008-2018 թվականներին եղել է *«SEB Bankas»*-ի նախագահի խորհրդականը, բանկի գլխավոր էկոնոմիստը։

Գիտանաս Նաուսեդան տիրապետում է երեք օտար լեզուների (անգլերեն, գերմաներեն, ռուսերեն)։

### Քաղաքական կարիերա

2004 թվականին Նաուսեդան սատարել է Լիտվայի նախկին նախագահ Վալդաս Ադամկուսի նախընտրական թիմին։

2018 թվականի սեպտեմբերի 17-ին՝ Լիտվայի 2019 թվականի նախագահական ընտրություններին ընդառաջ, հայտարարել է իր թեկնածությունն առաջադրելու մասին։

Նախագահական ընտրությունների առաջին փուլում ստանալով ձայների 30,95 %-ը՝ զբաղեցրել է երկրորդ տեղը, իսկ որոշիչ՝ երկրորդ փուլում մրցակցել է Ինգրիդա Շիմոնիտեի հետ։ 2019 թվականի մայիսի 26-ին Նաուսեդան հաղթել է նախագահական ընտրություններում։ Նախագահի լիազորությունները կստանձնի 2019 թվականի հուլիսի 12-ին։

Ընտանիք
-------

* Հայրը՝ Անտանաս Նաուսեդան (ծնվ.՝ 1929 թվականին), ծնվել է Բուդվյաչայ գյուղում։ Մասնագիտությամբ ինժեներ է, Կլայպեդայի ցելյուլոզային գործարանի գլխավոր էներգետիկը։
* Մայրը՝ Օնա Ստասե Նաուսեդենեն (1932-2014), ծնվել էր Լազդինինկայ գյուղում։ Եղել է ֆիզիկայի և մաթեմատիկայի ուսուցչուհի։
* Քույրը՝ Վիլիա Նաուսեդայտեն (ծնվ.՝ 1959 թվականին), էկոնոմիստ է։
* Կինը՝ (1990 թվականից) Դիանա Նեպայտե-Նաուսեդենեն (ծնվ.՝ 1964 թվականին), ինժեներ-տեխնիկ է։
* Դուստրերը՝ Գեդայլեն և Ուգնեն։

Հոբբի
-----

Նաուսեդան սիրում է շախմատ խաղալ, գրքեր ընթերցել, սպորտով զբաղվել, կիթառ նվագել։ 1997 թվականից հավաքում է հնագրահավաք գրքեր։

Ծանոթագրություններ
------------------

1. ↑  Լիտվայում կիրակի օրը տեղի ունեցած ընտրությունների երկրորդ փուլի արդյունքներով նախագահ է ընտրվել տնտեսագետ Գիտանաս Նաուսեդան
2. ↑  *Hoffman R.* LinkedIn — 2003.
3. 1 2  Munzinger Personen (գերմ.)
4. ↑
5. ↑  Գիտանաս Նաուսեդան հաղթում է Լիտվայի նախագահի ընտրություններում
6. ↑  «Lietuvos mokslo potencialas». Արխիվացված է օրիգինալից 2013 թ․ դեկտեմբերի 26-ին. Վերցված է 2019 թ․ մայիսի 28-ին.
7. ↑
8. ↑
9. ↑  G.Nausėdos kelias į ekonomiką aplaistytas ašaromis *Delfi*, February 24, 2010
10. ↑  Lithuanian opposition party names favorites for presidential election Արխիվացված 2020-11-26 Wayback Machine *Xinhua*, September 18, 2018.
11. ↑  Будущий президент Литвы призвал сменить риторику в отношении России.
12. ↑  D. Nausėdienė: Gitanas man pateikė viliojantį pasiūlymą, kurio negalėjau atsisakyti *Delfi*, October 31, 2015
13. ↑  «1982 m. Klaipėdos čempionato finalas» (liet.). Վերցված է 2019 m. geg. 22 d.-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Գիտանաս Նաուսեդայի պաշտոնական կայքը Արխիվացված 2019-05-10 Wayback Machine

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
{{{2}}} Լիտվայի նախագահներ |
| --- |
|  |
| 1919—1940 | Անտանաս Սմետոնա (1919—1920) • Ալեքսանդրաս Ստուլգինսկիս (1922—1926) • Կազիս Գրինյուս (1926) • Անտանաս Սմետոնա (1926—1940) |
|  |
| 1990 թվականից | Վիտաուտաս Լանդսբերգիս (1990-1992) • Ալգիրդաս Բրազաուսկաս (1992—1998) • Վալդաս Ադամկուս (1998—2003) • Ռոլանդաս Պակսաս (2003—2004) • Վալդաս Ադամկուս (2004—2009) • Դալյա Գրիբաուսկայտե (2009-2019) • Գիտանաս Նաուսեդա (2019-այժմ) |

 |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գիտանաս Նաուսեդա» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Մեծ նորվեգական · Treccani |
|  |
| Չափորոշչային վերահսկողություն | GND: 171790839 · ISNI: 0000000424064631 · LNB: 000280675 · VIAF: 209285433 · WorldCat VIAF: 209285433 |

 |

 Վիքիքաղվածքն ունի քաղվածքների հավաքածու, որոնք վերաբերում են  ***Գիտանաս Նաուսեդա*** հոդվածին